Seun kom op pa af na plaasmoord | Maroela Media
Seun kom op pa af na plaasmoord
'n Boer is Sondag laatmiddag op sy plaas buite Wolmaransstad in Noordwes vermoor.
Die 67-jarige boer is met 'n skerp voorwerp in een van sy skaapkrale doodgesteek. Sy 66-jarige vrou is met ernstige beserings in 'n hospitaal opgeneem.
Volgens kol. Adele Myburgh, provinsiale polisiewoordvoerder, het drie mans en twee vroue omstreeks 17:30 met 'n voertuig op die plaas aangekom en gesê hulle wil skape koop.
Die verdagtes is saam met die boer en sy vrou na die skaapkrale om skape uit te soek. Die egpaar is hier deur die verdagtes oorrompel.
Myburgh het gesê van die verdagtes het die vrou na die huis geneem, terwyl die ander verdagtes die boer vasgebind en vermoor het. Die vrou is aangerand terwyl die verdagtes op die kluis se sleutel aangedring het. Hulle het onder meer vuurwapens en kontant gebuit.
Die egpaar se 43-jarige seun wat in 'n ander kraal besig was, het intussen die verdagtes sien vlug en besef daar is fout. Hy het op sy pa se vasgebinde liggaam in die kraal afgekom waarna hy sy ernstig beseerde ma in die huis gevind en hulp ontbied het.
Myburgh het gesê 'n saak van moord en plaasaanval is geopen. Niemand is nog in hegtenis geneem nie.
In die nuus Noordwes plaasaanvalle Wolmaransstad
Verskoon maar jou werkers dié Swart Vrydag, sê aanlynwinkel
Vyf vas na renosterkarkasse in wildtuin gevind is
As hierdie nie n oorlog genoem kan word nie dan weet ek darem nie ons boere moet dit so hanteer anders gaan hulle ons uitroei solank ons dit ander name gee gaan ons verloor
Dit is met afgryse dat ek hierdie berig lees. My hart gaan uit na hierdie familie en ek bid julle alle sterkte toe!
Maar ek vra myself hoe kan mens 'n voertuig met vyf mense vertrou wat op die plaas aankom, half 6 op 'n sondag middag? Het ons nie geleer uit die verlede nie? Dit is hoe menige boer slagoffer en statistiek geword het. Ons is maklike teikens, dit is 'n groot probleem en swakplek aan ons kant.
Sterkte aan die familie en veral die seun. Ek het groot geword op 'n plaas in die tagtigs , en ja , daar was aanvalle en selfs landmyne op plaas paaie geplant. As kind moes ons al die twee rigting radios bemeester en selfs skiet . Dit is tragies dat ipv verminder die aanvalle net toeneem as gevolg van mense wat vol gif en haat gepomp word. Enige plaas boer , ongeag ras, sit kos op die tafel van ELKE Suid Afrikaner . Het die opstokers van die aanvalle al ooit gedink wat die gevolg vir die land is as… Lees meer »
As ek kon sou ek hul n naam noem?? genadelose moordenaars"' die jaar is amper verby en geen familie verdien om n geliefde te verloor so voor Kerstyd, ja hul sal seker nooit gevang word… my innige meegevoel aan die familie en aan die vrou en haar seun wat hul geliefde op so n wrede manier moes verloor. Ek kan dit nie hanteer om sulke berigte te lees…..